Dues estudiants de la UV guanyen el bronze al Mundial de Rugbi 7 Universitari

## Dues estudiants de la UV guanyen el bronze al Mundial de Rugbi 7 Universitari

Mar Molina fuig amb l'òval en un dels partits del mundial (foto:FISU).

A més, altres dos estudiants de la Universitat de València queden setens amb la selecció masculina al mateix campionat.

Gran èxit dels nostres esportistes al Campionat Mundial de Rugbi 7 Universitari celebrat a Marsella aquesta setmana, on la selecció espanyola femenina ha guanyat el bronze i la masculina ha quedat setena.

Espanya participava tant en categoria femenina com masculina i la Universitat de València aportava 2 estudiants a cadascuna de les seleccions. Kiara Mariel Espósito Lencinas, estudiant del Grau de Ciències de l'Activitat Física i de l'Esport, i María del Mar Molina Colomina, del Grau de Fisioteràpia, formaven part de la selecció femenina. Mentre que Mario Coronado Micó, estudiant del Grau de Ciències de l'Activitat Física i de l'Esport, i Héctor Burke Martínez, del Grau de Medicina, estaven integrats en la selecció masculina.

Al mundial competien 10 seleccions masculines i 10 femenines, que en la primera fase s'enfrontaren en dos grups de 5. D'entre aquestos, els dos equips amb més punts de cada grup passaven a semifinals.

### **Categoria femenina**

La selecció espanyola de Rugbi 7 competia en categoria femenina al grup A contra Japó, Sud-Àfrica, Polònia i Mèxic. Les xiques van inaugurar el campionat amb un trepidant enfrontament contra Sud-Àfrica. Des del primer minut les espanyoles van agafar el partit per les banyes i van sorprendre amb una clara victòria 24-12 contra una selecció sud-africana a priori més forta, però que no va poder fer front a la intensitat i eficàcia de joc de les espanyoles.

Aquest prometedor inici es va veure confirmat al segon partit contra Polònia, on les espanyoles van descol·locar l'equip contrari des de l'inici del partit fent diversos assaigs ràpids i després mantenint una qualitat de joc incontestable, aconseguint un contundent 50-0 al final del partit.

Kiara Espósito (segona per l'esquerra) i Mar Molina (cinquena per la dreta).

El segon dia de competició, les espanyoles van seguir dominant el seu grup aconseguint una victòria 46-0 contra Mèxic. El darrer enfrontament de la fase de grups, contra Japó, va ser prou més complicat i va portar la primera derrota a les espanyoles. Les japoneses es van avançar en el marcador, encara que les nostres van saber recuperar-se i empatar amb molt de partit per davant. A partir d'ahí la rivalitat de joc vas estar altíssima, i l'encontre fins el darrer moment podia haver-se decantat a qualsevol costat. Encara que finalment les espanyoles van perdre 17-19 contra Japó, el resultat d'aquest partit no canviava la classificació per a semifinals dels dos equips, ja que tots dos havien guanyat els seus tres partits anteriors. 

Japó s'enfrontà en semifinals a Austràlia i Espanya a Canadà. La semifinal espanyola va estar molt competida, amb el resultat d'empat 14-14 mantenint-se molts minuts al marcador. Tanmateix, finalment Canadà va poder posar-se per davant al marcador i passar a la final amb un 21-14. Tot i haver perdut l'opció de competir per l'or, a les espanyoles els quedava l'opció de lluitar pel bronze contra Austràlia. En aquest enfrontament, les "lleones" no van fallar, i van dominar en tot moment el partit, com mostra el resultat final de 36-7. En aquest partit, la nostra estudiant, María del Mar Molina, que jugava com a titular, va anotar el segon assaig de l'equip espanyol.

Finalment, el medaller femení va quedar així:

* Or: Japó.
* Plata: Canadà.
* Bronze: Espanya.

### **Categoria masculina**

Per la seua banda, la selecció espanyola masculina, competia en el grup B i tenia de rivals a Sud-Àfrica, Argentina, Polònia i Singapur. Tot i el seu compromís i treball en equip, no va començar amb bon peu en caure contra l'Argentina per 31 a 7. El segon partit dels joves espanyols va començar molt millor, en avançar-se ràpidament al marcador contra Polònia, tanmateix el rival es va saber refer i, finalment, l'encontre va acabar en empat (12-12).

Mario Coronado (baix, primer per la dreta) i Héctor Burke (baix, tercer per la dreta).

El segon dia de competició, els estudiants espanyols van poder per fi endur-se la seua primera victòria al campionat. En el seu enfrontament contra Singapur els espanyols van dominar el partit de principi a fi, marcant diversos assajos, i després van saber controlar l'encontre, sense donar cap possibilitat als seus rivals de recuperar-se i donant un marcador final de 36 a 0. Tanmateix, en el següent enfrontament van ser ells les víctimes de la superioritat del rival. En el seu quart partit els espanyols mai van poder igualar la potència i la velocitat dels sud-africans que van véncer 29-0. Aquesta derrota va impedir a la selecció espanyola masculina passar a semifinals, ja que Argentina i Sud-Àfrica van quedar per davant al seu grup.

En la darrera jornada de competició els espanyols es van poder llevar el mal gust de boca acomiadant-se del campionat amb una victòria en el partit pel seté lloc. En aquest enfrontament, on els nostres estudiants Héctor Burke i Mario Coronado jugaven de titulars, Xile es va avançar inicialment al marcador amb un 0-7, però a partir d'ahí els espanyols van tancar files i no van permetre’ls tornar a assajar. De manera que finalment, Espanya va guanyar a Xile per 17 a 7. El pòdium masculí el van completar França (or), Sud-Àfrica (plata) i Japó (bronze). 

> La Universitat de València vol donar l'enhorabona per la seua actuació als i les nostres estudiants Héctor Burke, Mario Coronado, Kiara Mariel Espósito i María del Mar Molina, als que augurem molts més èxits en el futur.

Podeu tornar a gaudir de tots els partits del mundial a Rugbyzone.tv. A més, podeu veure gran nombre de fotografies publicades per l'organització a la pàgina web oficial del campionat.

Arxivat en:

##

La UV és premiada pel seu suport al voluntariat esportiu

El cos tècnic del Valencia CF torna a la seua facultat

La UV posa el fermall d’or als CEU amb la victòria en bàsquet 3x3 masculí

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar